Държавен вестник, бр. 101, 2014 г., стр. 25

БРОЙ  101	
Д Ъ Р Ж А В Е Н  В Е С Т Н И К 	
СТР.  25  
в служебно помещение на съответното звено, 
по възможност в присъствието на оператив­
ния дежурен. 
(2) Служебното помещение за провеждане 
на инструктажа задължително се оборудва със: 
1. карта на зоната за отговорност (подробна 
цветна схема на районите на международните 
летища); 
2. указания за особеностите на определе­
ните маршрути, постове и патрулни участъци; 
3. план-варианти за действие при търсене, 
преследване и задържане на извършители на 
престъпления; 
4. образци на документи, използвани от 
ГПН; 
5. инструктажи по мерките за безопасност 
при изпълнение на ГПН; 
6. други нагледни пособия и документи, 
необходими за служебната дейност. 
(3) Общата продължителност на ежедневния 
инструктаж не трябва да превишава 30 минути. 
(4) По изключение в случай на неотлож­
ност, при възникнала служебна необходимост, 
ежедневен инструктаж на отделни наряди 
може да бъде проведен и на място, различно 
от помещението по ал. 1. 
Чл. 57. (1) Периодичен инструктаж се 
провежда по изключение, при наличието на 
обективни затруднения за явяването на слу­
жителите на ежедневен инструктаж, като в 
тези случаи те се инструктират най-малко два 
пъти месечно по ред, определен в заповедите 
по чл. 84, ал. 1. 
(2) На служителите по ал. 1 ежедневно се 
дават указания по телефон или друго средство 
за свръзка от определените да провеждат 
инструктаж служители или от преките им 
началници. 
Чл. 58. (1) Инструктаж за отделни меро­
приятия се провежда по решение на директора 
на РДГП или началника на ГПУ/БГПК по 
повод осигуряване провеждането на СПО или 
предстоящи мероприятия от регионален или 
национален мащаб. 
(2) Участващите служители и мястото за 
провеждане на инструктажа по ал. 1 се оп­
ределят с плана за мероприятието. 
Чл. 59. (1) Съставът на ГПН трябва да носи 
установеното за сезона униформено облекло, 
изправно въоръжение, служебна карта и да 
бъде оборудван със: 
1. късо нарезно оръжие със съответния 
боекомплект боеприпаси; 
2. свързочни средства; 
3. помощни и технически средства във вид 
и количество, определени от инструктиращия; 
4. служебни документи, необходими за 
изпълнение на задачите. 
(2) По заповед на директора на РДГП/
началника на ГПУ или БГПК и в зависимост 
от вида ГПН същият може да бъде въоръжен 
с друг вид оръжие и допълнителен запас от 
боеприпаси. 
Чл. 60. (1) Определеният за провеждане 
на инструктажа служител изготвя план за 
инструктаж (приложение № 1). 
(2) За изготвяне на плана по ал. 1 инструк­
тиращият предварително се информира и 
изяснява следните въпроси: 
1. състоянието на оперативната обстановка 
и очакваните тенденции в нейното развитие; 
2. организацията на разстановката на силите 
и средствата, произтичащите от нея специфич­
ни задачи за ГПН и реда за взаимодействие; 
3. резултатите от дейността на нарядите 
през изтеклата смяна/денонощие; 
4. набелязва контролни въпроси за провер­
ка на теоретичните знания и практическата 
подготовка на определените в състава на 
наряда служители. 
Чл. 61. При провеждането на инструктажа 
инструктиращият служител е длъжен да: 
1. извърши проверка на предварителната 
подготовка на състава на наряда (външен вид, 
униформено облекло, служебни документи, 
оръжие) и при необходимост да даде указания 
за отстраняване на констатираните пропуски; 
2. провери изправността на комуникаци­
онните, помощните и техническите средства; 
3. обяви вида, състава на наряда и да оп­
редели кой е старши; 
4. информира състава на ГПН за по-ха­
рактерните правонарушения през изминалото 
денонощие, в т.ч. издирваните лица и ППС, 
рисковите направления и рисковите профили, 
както и за други данни, характерни за охраня­
ваната зона, участък или район и особеностите 
в тяхното проявление; 
5. разпореди задачите и реда за тяхното 
изпълнение, срока за изпълнението на наря­
да, времето за отдих и реда за използване на 
техническите и помощните средства; 
6. укаже местоположението на съседните 
наряди и реда за взаимодействие с тях; 
7. разпореди мерките за безопасност; 
8. провери чрез предварително подбрани 
контролни въпроси знанията на служителите 
от състава на наряда относно познаването на 
правилата и реда за осъществяване на зако­
носъобразни и правилни действия в различни 
ситуации и др. 
Чл. 62. (1) По време на инструктажа на 
ГПН инструктиращият служител: 
1. поставя обща задача за изпълнение на 
патрула, като указва района и времето за 
нейното изпълнение; 
2. указва на старшия на патрула по т. 1 на 
основание на получената информация по време 
на инструктажа и преките му наблюдения на 
терен самостоятелно да определи способите за 
изпълнение на службата, маршрута за движе­
ние, конкретни установъчни пунктове, реда за 
смяна и времевите интервали за придвижване 
от един пункт до друг;